CELEX: C2006/212/20
Language: lt
Date: 2006-09-02 00:00:00
Title: Byla C-250/06 2006 m. birželio 6 d. Conseil pateiktas prašymas priimti prejudicinį sprendimą byloje United-Pan prieš Belgijos valstybę

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/12
            
         2006 m. birželio 6 d. Conseil pateiktas prašymas priimti prejudicinį sprendimą byloje United-Pan prieš Belgijos valstybę
   
   (Byla C-250/06)
   (2006/C 212/20)
   Proceso kalba: prancūzų
   Prašymą priimti prejudicinį sprendimą pateikęs teismas
   Conseil d'Etat
   Šalys pagrindinėje byloje
   Ieškovės: United Pan-Europe Communications Belgium SA, Coditel Brabant SA, Société intercommunale pour la Diffusion de la Télévision Brutele, Wolu TV ASBL
   
      Atsakovė: Belgijos valstybė
   Prejudiciniai klausimai
   
               1.
            
            
               Ar kabeliniu tinklu transliuojančioms bendrovėms nustatyta pareiga transliuoti tam tikras iš anksto nurodytas televizijos programas kabeliniu tinklu suteikia šių programų autoriams „specialiąją teisę“ EB 86 straipsnio prasme?
            
         
               2.
            
            
               Jei atsakymas į pirmą klausimą teigiamas, ar pagal EB 86 straipsnio 1 dalies pabaigoje nustatytas taisykles — t. y. „Sutartyje nustatytas taisykles, ypač ... kurios yra nustatytos 12 ir 81–89 straipsniuose“ — neleidžiama valstybėms narėms reikalauti iš kabeliniu tinklu transliuojančių bendrovių transliuoti tam tikras privačių transliuotojų, kurie pagal 1995 m. kovo 30 d. Belgijos įstatymą dėl televizijos programų transliavimo tinklų ir transliavimo veiklos vykdymo dvikalbiame Bruxelles-Capitale regione „patenka“ į apibrėžtą šios valstybės valdžios kompetenciją, televizijos programas, dėl ko tam tikras kitų Europos Sąjungos valstybių narių ar trečiųjų valstybių bei organizacijų, kurios nepatenka į valstybės valdžios kompetencijos sritį, programų skaičius sumažėja tiek, kiek yra programų?
            
         
               3.
            
            
               Ar pagal EB 49 straipsnį egzistuoja draudžiama kliūtis laisvai teikti paslaugas, kai valstybės narės priemonė, šiuo atveju įpareigojimas retransliuoti televizijos programas kabeliniais tinklais, gali tiesiogiai arba netiesiogiai, iš tikrųjų arba potencialiai kliudyti teikti paslaugas iš kitos valstybės narės šių paslaugų gavėjams, esantiems pirmoje valstybėje narėje, kaip tai būtų, jei dėl šios priemonės paslaugų teikėjas atsidurtų nepalankiose derybinėse sąlygose derantis dėl prieigos prie šių tinklų?
            
         
               4.
            
            
               Ar pagal EB 49 straipsnį egzistuoja draudžiama kliūtis, jei valstybės narės priimta priemonė, šiuo atveju įpareigojimas retransliuoti televizijos programas kabeliniais tinklais, daugumoje atvejų nustatyta tik šioje valstybėje narėje įsisteigusioms bendrovėms, atsižvelgiant į šios priemonės adresatų įsisteigimo vietą arba kitus jų ryšius su šia valstybe nare, kai tokia kliūtis negali būti pateisinama imperatyviu bendru interesu laikantis proporcingumo principo?